
	ΕΛΛΗΝΙΚΗ ΔΗΜΟΚΡΑΤΙΑ                                               
 ΔΗΜΟΣ ΛΕΥΚΑΔΑΣ                                                    Λευκάδα   29 Αυγούστου 2024                                                                                   
Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ                               Αριθμ. Πρωτ.:19544
ΤΜΗΜΑ ΥΠΟΣΤΗΡΙΞΗΣ
 ΠΟΛΙΤΙΚΩΝ ΟΡΓΑΝΩΝ                                         Προς:   1.  κ. Δήμαρχο 
                                                                                              2.  Μέλη του Δημοτικού
                                                                                                   Συμβουλίου Λευκάδας

                                                                                              3.  Προέδρους Συμβουλίων

                                                                                                   Δημοτικών Κοινοτήτων

                                                                                              4.  Προέδρους Δημοτικών 

                                                                                                   Κοινοτήτων
	
	


                                                                ΠΡΟΣΚΛΗΣΗ 
         ΕΙΔΙΚΗΣ ΣΥΝΕΔΡΙΑΣΗΣ ΛΟΓΟΔΟΣΙΑΣ ΔΗΜΟΤΙΚΗΣ ΑΡΧΗΣ ΓΙΑ ΤΟ ΔΙΜΗΝΟ   

                                                   ΙΟΥΛΙΟΥ-ΑΥΓΟΥΣΤΟΥ 2024
       Σε συνέχεια της υπ΄αριθ. 19093/22.08.2024 σχετικής αρχικής πρόσκλησης,  σας προσκαλούμε να προσέλθετε στις 02 Σεπτεμβρίου 2024 ημέρα Δευτέρα και ώρα 16:00 στο δημοτικό κατάστημα στο Διοικητήριο (αίθουσα πολλαπλών χρήσεων), δ/νση: Αντ. Τζεβελέκη & Υποσμ. Κατωπόδη, που θα πραγματοποιηθεί δημόσια, ειδική συνεδρίαση Λογοδοσίας Δημοτικής Αρχής για το δίμηνο Ιουλίου – Αυγούστου 2024, δια ζώσης, σύμφωνα με τις δ/ξεις του άρθρου 67Α παρ.2 ν. 3852/10 όπως προστέθηκε από το άρθρο 7 του ν. 5056/23 & τις υπ΄αριθ. 1237/94548/06.11.2023 και 98/8182/26.01.2024 εγκ. Υπουργείου Εσωτερικών. 
     Στην ημερήσια διάταξη της συνεδρίασης εγγράφονται υποχρεωτικά τα θέματα που επιθυμεί να θέσει κάθε δημοτικός σύμβουλος, τα οποία αφορούν στο έργο της δημοτικής αρχής. Κάθε δημοτικός σύμβουλος μπορεί να θέσει έως ένα (1) θέμα. Εφόσον έχουν υποβληθεί συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που πρόκειται να συζητηθούν και τα οποία εγγράφονται στην ημερήσια διάταξη. Στην ημερήσια διάταξη εγγράφονται έως τρία (3) θέματα που προτείνονται από συμβούλους της πλειοψηφίας. Επιπλέον των ανωτέρω δέκα (10) θεμάτων, έως δύο (2) θέματα μπορούν να συζητούνται εφόσον τα έχουν θέσει οι πρόεδροι των δημοτικών κοινοτήτων. Αν έχουν υποβληθεί πάνω από δύο (2) θέματα από τους προέδρους δημοτικών κοινοτήτων, τότε διενεργείται κλήρωση.

Τα θέματα που προτάθηκαν προς συζήτηση μέχρι την καταληκτική ημερομηνία 29 Αυγούστου 2024 & ώρα 11:00  έχουν ως ακολούθως:

1. Παιδικές χαρές Δήμου Λευκάδας. 
                                    Το θέμα κατέθεσε ο Κων/νος Δρακονταειδής, επικεφαλής Δ.Π. «Όλοι 
                                     για τη Λευκάδα»
2. Ποιες ήταν οι ενέργειες της δημοτικής αρχής για την αντιμετώπιση του αυξημένου κυκλοφοριακού φόρτου του καλοκαιριού, καθώς και ποιες είναι οι νέες θέσεις πάρκινγκ που δημιουργήσατε;
                                     Το θέμα κατέθεσε ο Σπυρίδων Λύγδας, Δ.Σ. από την Δ.Π. «Σύγχρονη 
                                    Λευκάδα»

3. Γιατί καθυστερεί η παραλαβή του Τουριστικού Αγκυροβολίου της Βασιλικής και ποιες οι ενέργειες της δημοτικής αρχής για την έκδοση της άδειας λειτουργίας του; 
                                 Το θέμα κατέθεσε ο Χαράλαμπος Καλός   επικεφαλής  Δ.Π. «Σύγχρονη
                               Λευκάδα»
4. Σύμφωνα με τη διάταξη του άρθρου 6 παρ. 2 Ν. 2664/1998, όπως αυτή ισχύει σήμερα, την 30.11.2024 λήγει η προθεσμία για τη διόρθωση των πρώτων εγγραφών στις Κτηματολογικές Ενότητες που λειτουργεί Κτηματολογικό Γραφείο. Τούτου δοθέντος, ερωτάται η δημοτική αρχή αν εγγυάται ότι κατά το χρόνο λήξης της ανωτέρω προθεσμίας θα έχουν ολοκληρωθεί σε τεχνικό και νομικό επίπεδο το σύνολο των ενεργειών που απαιτούνται για την διασφάλιση των συμφερόντων του Δήμου και την αποφυγή απώλειας περιουσιακών του στοιχείων.

                               Το θέμα κατέθεσε ο Γεώργιος Γαζής, Δ.Σ. από την Δ.Π. «Σύγχρονη 
                                    Λευκάδα»
5. Ποιός είναι ο προγραμματισμός της Δημοτικής Αρχής για τη συντήρηση και τη σωστή λειτουργία των εντός οικισμών υφιστάμενων δικτύων αποχέτευσης ακαθάρτων και ομβρίων υδάτων".
                               Το θέμα κατέθεσε ο Κων/νος Σέρβος, Δ.Σ. από την Δ.Π. «Όλοι για τη 

                                Λευκάδα»


6. Η κατάσταση πολλών λαϊκών οικογενειών είναι απελπιστική από την έλλειψη παιδικών σταθμών. Πολλά βρέφη και νήπια μένουν εκτός, αρκετοί γονείς δεν κάνουν καθόλου αίτηση. Υποβαθμίζεται για πολλά παιδιά η ανάγκη για κοινωνικοποίηση γιατί μπαίνει στη ζυγαριά του κόστους. Προβλήματα υπάρχουν και στην ίδια τη λειτουργία των παιδικών σταθμών.

                               Το θέμα κατέθεσε ο Ευάγγελος Βερροιώτης επικεφαλής Δ.Π. « Λαϊκή 

                                Συσπείρωση Λευκάδας»

7.α) Σε ποιες ενέργειες έχει προβεί η δημοτική αρχή για την διαχείριση των ογκωδών απορριμμάτων και ποια είναι η σημερινή κατάσταση στον προσωρινό χώρο εναπόθεσης και 

  β) Ποιο είναι το σχέδιο δράσης της δημοτικής αρχής, για την συνολική αντιμετώπιση του θέματος, καθότι εγείρονται ζητήματα πολιτικής προστασίας και δημόσιας υγείας.
                             Το θέμα κατέθεσε ο Νικόλαος Αργυρός, Δ.Σ. από την Δ.Π. «Σύγχρονη 
                                    Λευκάδα»
8.Τι μέτρα έχει λάβει ο Δήμος για την λειψυδρία και τι προγραμματίζει για την συνέχεια;
                                  Το θέμα κατέθεσε ο  Ευάγγελος Θερμός, Δ.Σ. από την Δ.Π. «Όλοι για τη 

                                Λευκάδα».
9.Θέσεις στάθμευσης-αντιμετώπιση κυκλοφοριακού προβλήματος.
                                  Το θέμα κατέθεσε ο  Φίλιππος Σκληρός, Αντιδήμαρχος

  10. Ενημέρωση για το υπάρχον  καθεστώς των δημοτικών εκτάσεων και συζήτηση για την βελτίωση, προστασία και αξιοποίηση αυτών.
                        Το θέμα κατέθεσε ο Ηλίας Κούρτης, Πρόεδρος Δ.Κ. Εγκλουβής
 11. Σοβαρά προβλήματα στο Λιμάνι Λυγιάς.
                           Το θέμα κατέθεσε ο Νικόλαος Διγενής, Πρόεδρος Συμβουλίου Δ.Κ. Κατούνης
 12. Τι ενέργειες έχει κάνει η δημοτική αρχή για την αντιμετώπιση των βλαβών και διαρροών του αρδευτικού συστήματος, (δεξαμενή και δίκτυα), της τοπικής κοινότητας του Σύβρου.

                        Το θέμα κατέθεσε ο Γιώργος Μαραγκός, Πρόεδρος Συμβουλίου Δ.Κ. Σύβρου
                                                                                                 Ο Πρόεδρος Δ.Σ.







                ΕΥΣΤΑΘΙΟΣ ΣΚΛΑΒΕΝΙΤΗΣ
        Κοινοποίηση:

   1. Βουλευτή Λευκάδας

      2. Αντιπεριφερειάρχη Π.Ε. Λευκάδας

      3. Περιφερειακούς Συμβούλους Π.Ε. Λευκάδας

   4. αρμόδιους δημοτικούς  υπαλλήλους

       που ασκούν την γραμματειακή υποστήριξη των

      δημ. κοινοτήτων για την ενημέρωση των Προέδρων

   5 Ν.Π.Δ.Δ. 

   6. Επιμελητήρια 

   7. Σύνδεσμο Ύδρευσης Λευκάδας & Αιτ/νίας  

   8.  Δημοτικές  Ενότητες  

     9. Σωματείο εργαζομένων ΟΤΑ

    10. Εργατικό κέντρο 

    11. Εμπορικό Σύλλογο Λευκάδας

    12. Εμπορικό Σύλλογο Ελλομένου

    13. Μ.Μ.Ε. 

